《和卷中韩子苍梅花三首》
宋代·苏籀

先开媚晴昊，孤艳断魂时。
绕树沈烟主，凌寒檀晖披。
参横明月观，雪细影娥池。
结实冥冥雨，君看雀啅枝。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。